સૌથી પહેલાં તો એ જાણીએ કે બ્લેકહેડ્સ શું છે અને કેવી રીતે થાય છે? ચહેરાની ત્વચા પરથી તેલ બહાર નીકળી જાય છે. પરંતુ કેટલીકવાર એવુ બને છે કે ધૂળ, માટી, ગંદકી, બેક્ટેરિયા કે ત્વચાના જે મૃત કોષો હોય છે તેના રોમ છીદ્રો બંધ થઇ જાય છે. જેના કારણે તેલ બહાર નીકળી શકતું નથી. અને જ્યારે પણ ત્વચાની અંદર ભરાય રહેલુ તેલ હવાના સંપર્કમાં આવે છે ત્યારે ઑક્સિડાઇઝ થઇને કાળુ થઇ જાય છે અને બ્લેકહેડ્સ બની જાય છે. યંગસ્ટર્સને આ સમસ્યા સૌથી વધુ થતી હોય છે. આ ઉપરાંત ત્વચાનું સરખુ ધ્યાન ન રાખો, વધુ પડતો કોસ્મેટિક પ્રોડક્ટ્સનો ઉપયોગ, સ્ટ્રેસ, હોર્મોન્સમાં થતા ફેરફારનાં કારણે આ પ્રોબ્લેમ થાય છે. આ સમસ્યામાંથી હંમેશા માટે છૂટકારો મેળવવો અશક્ય છે. ત્વચામાંથી નીકળતુ તેલ અને હોર્મોન્સને સીધો સંબંધ છે. હોર્મોન્સની દવાથી બ્લેકહેડ્સથી મુક્તિ મળી શકે છે. પરંતુ આવી દવાઓથી શરીરને નુક્સાન થઇ શકે છે. જેથી બ્લેકહેડ્સમાંથી છૂટકારો મેળવવો એના કરતા તેની ટ્રીટમેન્ટ કરાવવી વધુ સારુ રહેશે.